En/ne - Biquipedia, a enziclopedia libre

# En/ne

### De Biquipedia

A particla pronominoalberbial en/ne bien de o latín INDE, esiste en aragonés, catalán, gascón, oczitán, franzés, italián y lenguas relazionatas d'arredol. Esistiba tamién en castellán antigo, y lo trobamos güei fosilizato en a costruczión por ende. A forma arcaica ende, nde, etz... ye rechistrata en Ansó como muito minoritaria y tamién en lugars de o Baxo Aragón istorico como Ariño u Alloza.

Se fa serbir pa referir-se a un sustantibo en estos casos:

- Cuan no ye con articlo determinato:
  - Quiers bin?
  - No, no en quiero
  - No, no en quiero prener ni una gota

- Cuan ye con un numeral cuantitatibo u indefinito:
  - No tién un fillo, en tién tres
  - Agora baixa tanta augua por o río que ya en torna a saltar por l'azute.

- Cuan tenemos un adchetibo pronominalizato y fa referenzia a este tipo de sustantibo:
  - Tiens güellas negras? No, nomás en tiengo que de blancas
  - Tiens bin blanco? No, nomás en tiengo que de negro

- Cuan un sustantibo sin articlo ye con a preposición de:
  - I eba muitos codoños y emos cullito un capazo de codoños
  - I eba muitos codoños y n'emos cullito un capazo.

- Reproducir un complemento preposizional introduzito con a preposición de
  - Yes contento de o que fas? Si en soy satisfeito
  - Enantes me fablaba de totas ixas cosas, agora ya no me'n fabla
  - D'ixe forato me'n salieron dos paniquesas

- En relazión á o zaguero, s'emplega con os berbos reflesibos de mobimiento, porque indican punto de partita, d'acá, d'astí, d'allí, etz...:
  - Me' n boi ta Torrero
  - Te' n fués enta tierra plana
  - Ya se' n ban

Categoría: Gramatica

##### Views

- Articlo
- Descusión
- Bersión autual

##### Mirar